CELEX: 32017R0212
Language: fi
Date: 2017-02-07 00:00:00
Title: Komission asetus (EU) 2017/212, annettu 7 päivänä helmikuuta 2017, pienten märehtijäin ruttoa käsittelevän EU:n vertailulaboratorion nimeämisestä, kyseisen laboratorion lisävastuualueiden ja -tehtävien vahvistamisesta sekä Euroopan parlamentin ja neuvoston asetuksen (EY) N:o 882/2004 liitteen VII muuttamisesta (ETA:n kannalta merkityksellinen teksti. )

8.2.2017   
            
            
               FI
            
            
               Euroopan unionin virallinen lehti
            
            
               L 33/27
            
         KOMISSION ASETUS (EU) 2017/212,
   annettu 7 päivänä helmikuuta 2017,
   pienten märehtijäin ruttoa käsittelevän EU:n vertailulaboratorion nimeämisestä, kyseisen laboratorion lisävastuualueiden ja -tehtävien vahvistamisesta sekä Euroopan parlamentin ja neuvoston asetuksen (EY) N:o 882/2004 liitteen VII muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 32 artiklan 5 ja 6 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 882/2004 säädetään elintarvikkeiden ja rehujen sekä eläinten terveyden alalla toimivien Euroopan unionin (EU:n) vertailulaboratorioiden yleiset tehtävät, velvollisuudet ja vaatimukset. Eläinten terveyden ja elävien eläinten alalla toimivat EU:n vertailulaboratoriot on lueteltu kyseisen asetuksen liitteessä VII olevassa II osassa.
            
         
               (2)
            
            
               Pienten märehtijäin ruttoa käsittelevää EU:n vertailulaboratoriota ei vielä ole olemassa. EU:n vertailulaboratorioiden olisi katettava ne rehu- ja elintarvikelainsäädännön sekä eläinten terveyden alat, joilla tarvitaan täsmällisiä analyyttisiä ja diagnostisia tuloksia. Pienten märehtijäin ruton tautiesiintymät edellyttävät täsmällisiä analyyttisiä ja diagnostisia tuloksia.
            
         
               (3)
            
            
               Komissio käynnisti 30 päivänä kesäkuuta 2016 ehdotuspyynnön pienten märehtijäin ruttoa käsittelevän EU:n vertailulaboratorion valitsemiseksi ja nimeämiseksi. Valittu laboratorio ”Centre de coopération internationale en recherche agronomique pour le développement (CIRAD)” olisi nimettävä pienten märehtijäin ruttoa käsitteleväksi EU:n vertailulaboratorioksi.
            
         
               (4)
            
            
               Asetuksen (EY) N:o 882/2004 32 artiklan 2 kohdassa mainittujen yleisten tehtävien ja velvollisuuksien lisäksi valitulle laboratoriolle olisi osoitettava tiettyjä erityistehtäviä ja -velvollisuuksia. Ne koskevat erityisesti jäsenvaltioiden kansallisten vertailulaboratorioiden yhteistyötä, jotta voidaan tukea niiden tehtäviä ja tarjota optimaalisia menetelmiä pienten märehtijäin ruton diagnosointiin.
            
         
               (5)
            
            
               Sen vuoksi asetuksen (EY) N:o 882/2004 liitteessä VII olevaa II osaa olisi muutettava.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Nimetään Centre de coopération internationale en recherche agronomique pour le développement (CIRAD), Montpellier, Ranska, unionin (EU:n) pienten märehtijäin ruttoa käsitteleväksi EU:n vertailulaboratorioksi.
   Kyseisen laboratorion lisävastuualueet ja -tehtävät vahvistetaan liitteessä.
   2 artikla
   Lisätään asetuksen (EY) N:o 882/2004 liitteessä VII olevaan II osaan 20 kohta seuraavasti:
   
      
                  ”20.
               
               
                  Pienten märehtijäin ruttoa käsittelevä EU:n vertailulaboratorio
                  
                              Centre de coopération internationale en recherche agronomique pour le développement (CIRAD)
                           
                        
                              TA A-15/G
                           
                        
                              Campus International de Baillarguet
                           
                        
                              34398 Montpellier Cedex
                           
                        
                              Ranska”.
                           
                        
            
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä helmikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 165, 30.4.2004, s. 1.
   
      LIITE
      
         Pienten märehtijäin ruttoa käsittelevän EU:n vertailulaboratorion vastuualueet ja tehtävät
      
      Asetuksen (EY) N:o 882/2004 32 artiklan 2 kohdassa mainittujen, eläinten terveyden alalla toimivien EU:n vertailulaboratorioiden yleisten tehtävien ja vastuualueiden lisäksi pienten märehtijäin ruttoa käsittelevällä EU:n vertailulaboratoriolla on seuraavat vastuualueet ja tehtävät:
      
                  1.
               
               
                  Varmistaa kansallisten vertailulaboratorioiden välinen yhteistyö ja tarjota optimaalisia menetelmiä pienten märehtijäin ruton diagnosointiin seuraavasti:
                  
                              a)
                           
                           
                              suorittaa tyypitys ja täydellinen antigeeni- ja genomikartoitus, virusten fylogeneettinen analysointi (suhde saman viruksen muihin kantoihin) ja pienten märehtijäin ruton viruskantojen varastointi diagnostisten palvelujen edistämiseksi unionissa ja tarvittaessa esimerkiksi epidemiologista seurantaa tai diagnoosien varmistamista varten;
                           
                        
                              b)
                           
                           
                              koota ja pitää yllä ajantasaista pienten märehtijäin ruton viruskantojen ja isolaattien kokoelmaa ja spesifisiä seerumeita sekä muita reagensseja tautia vastaan, jos tällaisia on saatavilla;
                           
                        
                              c)
                           
                           
                              yhdenmukaistaa taudinmääritys ja varmistaa tutkimusten laatu unionissa järjestämällä ja toteuttamalla säännöllisiä vertailukokeita ja ulkoista laadunvarmistusohjausta taudin diagnosoinnissa unionin tasolla ja välittämällä tällaisten kokeiden tulokset säännöllisesti komissiolle, jäsenvaltioille ja kansallisille vertailulaboratorioille;
                           
                        
                              d)
                           
                           
                              pitää yllä tautia koskevaa asiantuntemusta nopean erotusdiagnoosin mahdollistamiseksi erityisesti muihin asiaan liittyviin virustauteihin nähden;
                           
                        
                              e)
                           
                           
                              toteuttaa tutkimuksia taudintorjuntamenetelmien parantamiseksi yhteistyössä tautia varten nimettyjen kansallisten valvontalaboratorioiden kanssa ja kuten komissio on hyväksynyt;
                           
                        
                              f)
                           
                           
                              opastaa komissiota pienten märehtijäin ruttoon liittyvissä tieteellisissä näkökohdissa ja erityisesti pienten märehtijäin ruttoviruksen rokotekantojen valinnassa ja käytössä.
                           
                        
            
                  2.
               
               
                  Tukea pienten märehtijäin ruton diagnosointiin nimettyjen kansallisten vertailulaboratorioiden toimintaa jäsenvaltioissa seuraavasti:
                  
                              a)
                           
                           
                              varastoida ja toimittaa standardiseerumeja ja muita vertailureagensseja, kuten viruksia, inaktivoituja antigeenejä tai solulinjoja kyseisille laboratorioille kussakin jäsenvaltiossa käytettävien diagnostisten testien ja reagenssien standardoimiseksi, kun taudinaiheuttajan tunnistaminen ja/tai serologisten testien käyttö on tarpeen;
                           
                        
                              b)
                           
                           
                              avustaa aktiivisesti tautien diagnosoinnissa, kun on kyse tautiesiintymien epäilystä ja vahvistamisesta jäsenvaltioissa, vastaanottamalla pienten märehtijäin ruttovirusten isolaatteja, kun tarkoituksena on diagnoosin vahvistaminen, viruksen karakterisointi ja epidemiologisten tutkimusten ja selvitysten edistäminen. Ilmoittaa näiden toimien tuloksista viipymättä komissiolle, jäsenvaltioille ja kansallisille vertailulaboratorioille.
                           
                        
            
                  3.
               
               
                  Tarjota tietoa ja antaa lisäkoulutusta seuraavasti:
                  
                              a)
                           
                           
                              edistää koulutuksen, kertauskurssien ja työpajojen tarjontaa pienten märehtijäin ruton diagnosoimiseen nimettyjen kansallisten laboratorioiden ja laboratoriodiagnostiikan asiantuntijoiden hyödyksi tarkoituksena yhdenmukaistaa taudin diagnostisia tekniikoita koko unionissa;
                           
                        
                              b)
                           
                           
                              osallistua kansainvälisiin foorumeihin, jotka koskevat erityisesti kyseisen taudin analyysimenetelmien standardointia ja toteutusta;
                           
                        
                              c)
                           
                           
                              tehdä yhteistyötä pienten märehtijäin ruton diagnosointimenetelmiin liittyen sellaisissa EU:n ulkopuolisissa maissa toimivien asianomaisten toimivaltaisten laboratorioiden kanssa, joissa kyseiset taudit ovat yleisiä;
                           
                        
                              d)
                           
                           
                              tarkastella pienten märehtijäin ruton diagnosointiin nimettyjen kansallisten vertailulaboratorioiden vuosikokouksessa Maailman eläintautijärjestön (OIE:n) maaeläinten terveyttä koskevassa säännöstössä ja maaeläinten diagnostisia testejä ja rokotteita käsittelevässä käsikirjassa asettamia asiaa koskevia testaussuosituksia.
                           
                        
                              e)
                           
                           
                              auttaa komissiota tarkastelemaan OIE:n asettamia suosituksia maaeläinten terveyttä koskevassa säännöstössä ja maaeläinten diagnostisia testejä ja rokotteita käsittelevässä käsikirjassa;
                           
                        
                              f)
                           
                           
                              pysyä ajan tasalla pienten märehtijäin ruton epidemiologiassa tapahtuvasta kehityksestä.